				|

		52012PC0185

			Javaslat A TANÁCS HATÁROZATA a 2006/112/EK tanácsi irányelv 75. cikkétől eltérő különleges intézkedés bevezetésének Dánia részére történő engedélyezéséről /* COM/2012/0185 final - 2012/0093 (NLE) */

			   	INDOKOLÁS
1.           A JAVASLAT HÁTTERE
A közös hozzáadottértékadó-rendszerről szóló,
2006. november 28-i 2006/112/EK tanácsi irányelv[1] (a továbbiakban: héairányelv) 395. cikke
értelmében a Tanács a Bizottság javaslata alapján egyhangúlag eljárva bármelyik
tagállam számára engedélyezheti, hogy az említett irányelvben foglaltaktól
eltérő különleges intézkedéseket alkalmazzon a hozzáadottérték-adó (héa)
beszedésének egyszerűsítésére vagy egyes adócsalások és -kikerülések
megelőzésére.
A Bizottság által 2011. szeptember 5-én iktatott
levélben Dánia engedélyt kért a héairányelv 75. cikkétől eltérő
intézkedés alkalmazására.
A héairányelv 395. cikke (2) bekezdésének
megfelelően a Bizottság 2012. március 14-én kelt levelében tájékoztatta a
többi tagállamot Dánia kérelméről. A Bizottság 2012. március 15-én kelt
levelében értesítette Dániát arról, hogy birtokában van a kérelem alábbiak
szerinti elbírálásához szükséges valamennyi információnak.
Dánia jelenleg – a
héairányelv 176. cikke alapján – standstill-záradékot (a korlátozás
fenntartására vonatkozó rendelkezést) alkalmaz a legfeljebb 3 tonna megengedett
legnagyobb össztömegű könnyű tehergépjárművek beszerzési és
üzemeltetési költségeit terhelő héa levonásának vonatkozásában. A
rendelkezés főbb elemei a következők: az a vállalkozás, amely az
említett könnyű tehergépjárművet kizárólag üzleti célú használatra
jegyezteti be a gépjármű-nyilvántartásba, jogosult a gépjármű
beszerzési és üzemeltetési költségeit terhelő héa teljes összegének
levonására. A könnyű tehergépjárművet üzleti és magáncélú használatra
egyaránt bejegyeztető vállalkozás azonban nem jogosult a beszerzési
költségeket terhelő héa levonására, ugyanakkor az üzemeltetési
költségekben foglalt héa teljes összegét levonhatja. Ha a könnyű
tehergépjárművet, amelyet kizárólag üzleti célú használatra vettek
nyilvántartásba, a regisztrációt követően akár csak egy alkalommal
magáncélokra veszik igénybe, az adóalany teljes mértékben elveszíti a
beszerzési költségeket terhelő héa összegének levonására vonatkozó jogát.
Mivel a fenti szabályozás mind az adóalany, mind
az adóhatóság számára bonyolult és költséges adminisztratív eljárást
eredményez, Dánia az eljárás egyszerűsítésének érdekében eltérést kért.
Az eltérés értelmében Dánia különleges intézkedést
vezetne be a legfeljebb 3 tonna megengedett legnagyobb össztömegű
könnyű tehergépjárművekre, melynek értelmében az adóalany a
gépjármű kizárólag üzleti célú használatra történő nyilvántartásba
vételének esetén – a jelenleg alkalmazott standstill-záradéknak
megfelelően – jogosult a gépjármű beszerzési és üzemeltetési
költségeit terhelő héa teljes összegének levonására. Abban az esetben
azonban, ha az adóalany a gépjárművet magáncélokra használná, az
eddigiekkel ellentétben nem veszítené el a gépjármű beszerzési költségeit
terhelő héa levonására vonatkozó jogát, hanem jogosulttá válna a magáncélú
használatra kivetett adó naptári évenként legfeljebb húsz nap vonatkozásában,
átalány alapján történő megállapítására („napi alapon megállapított adó”).
A dán hatóságok a nemzeti statisztikák, valamint
az összköltségmodell alapulvételével napi 40 DKK-ban állapították meg a
kizárólag a héát fedező összeget. Emellett külön nemzeti jogszabályban
kell rögzíteni a fentiekhez hasonló, a vállalati gépjármű feletti
rendelkezés kapcsán kivetett jövedelemadó, valamint a gépjárműadóhoz
kapcsolódó pótdíj fedezésére szolgáló befizetést. Ha az adóalany az adott
naptári évben több mint húsz napig használja a gépjárművet magáncélra, a
jelenlegi standstill-záradék alkalmazandó, és az adóalany teljes mértékben
elveszíti a gépjármű beszerzési költségeit terhelő héa levonására
vonatkozó jogát.
A dán adóhatóságok által kifejlesztendő
elektronikus rendszer segítségével az adóalanyok az interneten keresztül
intézhetik a napi alapon kiszámított összegek befizetését.
A dán hatóságok véleménye szerint az új
intézkedés, amely a könnyű tehergépjárművek beszerzési költségeit
eredetileg terhelő héa teljes összegű visszafizetése helyett
lehetővé teszi a napi alapon kiszámított összeg internetes befizetését,
egyszerűbbé teszi az adóalanyok számára számviteli kötelezettségeik
teljesítését, az adóhatóság számára pedig megkönnyíti az adók beszedését és
kivetését. Az intézkedés nem eredményezi a standstill-záradék bármilyen
kiterjesztését, ugyanakkor nagyobb összhangot biztosít a dán rendszer és az
általános héaszabályok között.
A adóalanyok továbbra is jogosultak arra, hogy a
könnyű tehergépjárművek nyilvántartásba vétele során az üzleti és
magáncélú használatot egyaránt bejegyeztessék, valamint – amennyiben az
megfelel körülményeiknek – a jelenlegi rendszert alkalmazzák.
2.           KONZULTÁCIÓ AZ
ÉRDEKELTEKKEL; HATÁSVIZSGÁLAT
Konzultációra vagy külső szakértők
bevonására nem volt szükség.
3.           A JAVASLAT JOGI ELEMEI
A határozat értelmében Dánia különleges
intézkedést vezethet be a héairányelvtől való eltérés biztosítására, a
meghatározott gépjárművek magáncélú használatával kapcsolatos héa
felszámításának vonatkozásában.
E határozat alapja a héairányelv 395. cikke.
A határozat engedélyt ad egy tagállam számára
annak saját kérelme alapján, kötelezettséget tehát nem keletkeztet.
Az időbeli hatályt és az alkalmazási kört érintő
szigorú korlátozásra tekintettel a különleges intézkedés a kitűzött céllal
arányosnak tűnik.
A héairányelv 395. cikke értelmében a héára
vonatkozó közös szabályoktól kizárólag abban az esetben lehet eltérni, ha arra
a Tanács a Bizottság javaslata alapján egyhangúlag engedélyt ad. A tanácsi
határozat az egyetlen megfelelő eszköz, mivel címzettje egy adott tagállam
is lehet.
4.           KÖLTSÉGVETÉSI HATÁSOK
A javaslatnak nincsenek az Európai Unió
költségvetését érintő negatív vonzatai.
5.           OPCIONÁLIS ELEMEK
A javaslat megszüntetésre vonatkozó rendelkezést
tartalmaz.
2012/0093 (NLE)
Javaslat
A TANÁCS HATÁROZATA
a 2006/112/EK tanácsi irányelv 75.
cikkétől eltérő különleges intézkedés bevezetésének Dánia részére
történő engedélyezéséről
(csak a dán nyelvű szöveg hiteles)
AZ EURÓPAI UNIÓ TANÁCSA,
tekintettel az Európai Unió
működéséről szóló szerződésre,
tekintettel a közös
hozzáadottértékadó-rendszerről szóló, 2006. november 28-i 2006/112/EK
tanácsi irányelvre[2]
és különösen annak 395. cikke (1) bekezdésére,
tekintettel az Európai Bizottság javaslatára,
mivel:
(1)       A Bizottság által 2011.
szeptember 5-én iktatott levelében Dánia kérelmezte, hogy engedélyt kapjon egy
olyan intézkedés alkalmazására, amely eltérést biztosít a 2006/112/EK
irányelvben foglalt, az előzetesen felszámított adó levonásának jogát
szabályozó rendelkezésektől.
(2)       A 2006/112/EK irányelv 395.
cikke (2) bekezdésének megfelelően a Bizottság 2012. március 14-én kelt
levelében tájékoztatta a többi tagállamot Dánia kéréséről. A Bizottság 2012.
március 15-én kelt levelében értesítette Dániát arról, hogy birtokában van a
kérelem elbírálásához szükséges valamennyi információnak.
(3)       Jelenleg a 2006/112/EK
irányelv 176. cikkének megfelelően, ha egy legfeljebb 3 tonna megengedett
legnagyobb össztömegű könnyű tehergépjárművet a dán hatósági
nyilvántartásba kizárólag üzleti célú használatra jegyeznek be, az adóalany
jogosult a gépjármű beszerzési és üzemeltetési költségeit terhelő,
előzetesen felszámított adó teljes összegének levonására. Ha az adóalany
az említett gépjárművet a nyilvántartásba vételt követően
magáncélokra is használja, elveszíti a gépjármű beszerzési költségeit
terhelő héa levonására vonatkozó jogosultságát.
(4)       Mivel a jelenlegi rendszer
mind az adóalany, mind pedig az adóhatóságok számára jelentős terhekkel
jár, a dán hatóságok engedélyt kértek a 2006/112/EK irányelv 75. cikkétől
eltérő különleges intézkedés alkalmazására. A különleges intézkedés
lehetővé teszi, hogy a gépjárművet kizárólag üzleti célokra
bejegyeztető adóalanyok a gépjárművet magáncélokra is használhassák
és ne veszítsék el a gépjármű beszerzési költségei kapcsán felmerült héa
levonására vonatkozó jogosultságukat, hanem a 2006/112/EK irányelv 75. cikke
szerinti szolgáltatás utáni adót napi átalány alapulvételével állapíthassák
meg.
(5)       A leegyszerűsített
kiszámítási módszer a nem üzleti célú használat mértékét naptári évenként húsz
napban, míg a fizetendő héa átalányát napi 40 DKK összegben határozza meg
a nem üzleti célú használat minden egyes napjára. A fenti összeget a dán kormány
határozta meg a nemzeti statisztikák alapulvételével.
(6)       A legfeljebb 3 tonna
megengedett legnagyobb össztömegű könnyű tehergépjárművekre
alkalmazandó intézkedés egyszerűbbé teszi az üzleti célú használatra
bejegyzett gépjárművüket esetenként magáncélokra használó adóalanyok
számára héafizetési kötelezettségeik teljesítését. Mindamellett az adóalany
továbbra is dönthet úgy, hogy a gépjármű nyilvántartásba vétele során az
üzleti és magáncélú használatot egyaránt bejegyezteti, melynek következtében elveszíti
a könnyű tehergépjármű beszerzési költségeit terhelő héa
levonására vonatkozó jogát, ugyanakkor nem köteles megfizetni a gépjármű
magáncélú használatát terhelő napi díjat.
(7)       Egy olyan előírás
bevezetése, amelynek értelmében az üzleti célú használatra bejegyzett
gépjárművet egyes esetekben magáncélokra is használó adóalanyt nem
fosztják meg az előzetesen felszámított adó teljes levonására vonatkozó
jogától, összeegyeztethető a 2006/112/EK irányelvben meghatározott, az
adólevonásra vonatkozó általános szabályokkal.
(8)       Az engedély érvényessége
korlátozott időtartamra szól és ezért 2014. december 31-én lejár. A fenti
időpontig szerzett tapasztalatok fényében meg kell vizsgálni, hogy
indokolt-e még az eltérés.
(9)       Az eltérés nem lesz hatással
az Európai Uniónak a hozzáadottérték-adóból biztosított saját forrásaira,
ELFOGADTA EZT A HATÁROZATOT:
1. cikk
Ha az adóalany kizárólagosan üzleti célú
használatra nyilvántartásba vett könnyű tehergépjárművét
magáncélokra, alkalmazottai céljaira vagy általánosságban véve az üzleti
céloktól eltérő célokra használja, Dánia – a 2006/112/EK irányelv 75.
cikkétől való eltérés alapján – jogosult az említett használat minden
napjára átalány alapulvételével adót megállapítani.
Az első bekezdésben említett napi
átalánydíj összege 40 DKK.
2. cikk
Az 1. cikkben említett intézkedés kizárólag a
legfeljebb 3 tonna megengedett legnagyobb össztömegű könnyű
tehergépjárművekre alkalmazható.
Ez az intézkedés nem alkalmazható, ha a nem
üzleti célú használat naptári évenként meghaladja a húsz napot.
3.
cikk
Ez a határozat 2014. december 31-én hatályát
veszti.
4. cikk
Ennek a határozatnak a Dán Királyság a
címzettje.
Kelt Brüsszelben, -én.
                                                                       a
Tanács részéről
                                                                       az
elnök
[1]               HL L 347., 2006.12.11., 1. o.
[2]               HL L 347., 2006.12.11., 1. o.


               EURÓPAI BIZOTTSÁG
            Brüsszel, 2016.3.21.
            COM(2016) 171 final
            2016/0089(NLE)
            Javaslat
            A TANÁCS HATÁROZATA
            a nemzetközi védelem területén Olaszország és Görögország érdekében elfogadott átmeneti intézkedések megállapításáról szóló 2015. szeptember 22-i (EU) 2015/1601 határozat módosításáról

               INDOKOLÁS

               1.A JAVASLAT HÁTTERE

               1.1. A Szerződés 78. cikkének (3) bekezdése és a jelenlegi átmeneti áthelyezési program

                  A közös menekültügyi politika részeként az Európai Unió működéséről szóló szerződés (EUMSZ) 78. cikkének (3) bekezdése konkrét jogalapot biztosít a szükséghelyzetek kezelésére. A rendelkezés lehetővé teszi, hogy a Tanács az Európai Bizottság javaslata alapján, az Európai Parlamenttel folytatott konzultációt követően átmeneti intézkedéseket fogadjon el az érintett tagállam vagy tagállamok érdekében, ha egy vagy több tagállam olyan szükséghelyzettel szembesül, amelyet harmadik országok állampolgárainak hirtelen beáramlása jellemez. Az EUMSZ 78. cikkének (3) bekezdése által előirányzott átmeneti intézkedések kivételes jellegűek. Alkalmazásukra csak akkor kerülhet sor, ha a tagállam vagy tagállamok menekültügyi rendszerében a harmadik országok állampolgárainak hirtelen beáramlása által kiváltott problémák sürgőssége és súlyossága elér egy bizonyos fokot.

                  A Tanács az EUMSZ 78. cikkének (3) bekezdése alapján két határozatot fogadott el a nemzetközi védelem területén Olaszország és Görögország érdekében elfogadott átmeneti intézkedések megállapításáról. Az (EU) 2015/1523 tanácsi határozat
                     1
                   értelmében 40 000 nemzetközi védelmet kérelmezőt kell áthelyezni Olaszországból és Görögországból más tagállamokba. Az (EU) 2015/1601 tanácsi határozat
                     2
                   értelmében 120 000 nemzetközi védelmet kérelmezőt kell áthelyezni Olaszországból és Görögországból, valamint az esetlegesen szükséghelyzettel szembesülő más tagállamokból.

                  Az (EU) 2015/1601 tanácsi határozat 4. cikkének (2) bekezdése értelmében 2016. szeptember 26-tól 120 000-ből 54 000 kérelmezőt át kell helyezni Olaszországból és Görögországból a többi tagállam területére, kivéve ha – a 4. cikk (3) bekezdésének megfelelően – a Bizottság eddig az időpontig javaslatot tesz arra, hogy csoportosítsák át ezt a létszámot más kedvezményezett tagállam(ok)hoz, amelyek szükséghelyzettel kerülnek szembe az érkező személyek hirtelen beáramlása következtében.

                  Az 1. cikk (2) bekezdésének megfelelően a Bizottság folyamatosan figyelemmel kíséri a harmadik országbeli állampolgároknak a tagállamokba történő tömeges beáramlásával kapcsolatos helyzetet és adott esetben javaslatokat nyújt be az (EU) 2015/1601 határozat módosítására vonatkozóan a helyszíni helyzet alakulásának, és annak az áthelyezési mechanizmusra gyakorolt hatásának, valamint a tagállamokra, különösen a leginkább érintett tagállamokra nehezedő nyomás alakulásának figyelembevétele érdekében.

               A helyzet továbbra is súlyos. A Frontex adatai szerint 2016 első hónapjaiban naponta átlagosan 2 000–3 000 személy lépett be jogellenesen Törökországból Görögország területére. A Görögország és Macedónia Volt Jugoszláv Köztársaság közötti határon bevezetett korlátozások tovább fokozták a Görögországra nehezedő nyomást
                  3
               , emellett növelték annak kockázatát, hogy az időjárási viszonyok kedvezőbbé válásával más uniós tagállamokat érintő, új migrációs útvonalak alakulnak ki. Ezek az új útvonalak vélhetőleg a külső határokon elhelyezkedő tagállamokat érintik majd leginkább.

               A Bizottság – a két tanácsi határozat 12. cikke szerinti kötelezettségének eleget téve – március 16-án elfogadta az áthelyezésre és áttelepítésre vonatkozó első jelentést
                  4
               . A közlemény összefoglalja az áthelyezési és az áttelepítési program végrehajtásának első hónapjaiban azonosított kihívásokat és a szerzett tapasztalatokat, továbbá rövid távú ajánlásokat és intézkedéseket fogalmaz meg a végrehajtási arány javítása érdekében.

               Az EU állam- és kormányfői március 7-én megállapodtak számos, a Törökországgal kötendő megállapodás alapját képező alapelvben, többek között abban, hogy „a görög szigetekről Törökország által visszafogadott minden szíriai migránsért cserébe az EU egy másik szíriait telepít át területére Törökországból az érvényben lévő kötelezettségvállalások keretében”.

               Az áttelepítést és a humanitárius befogadást lehetővé tevő különböző programok vagy a befogadás egyéb legális formáinak végrehajtása enyhítené a leginkább érintett tagállamokra, és elsősorban Görögországra nehezedő migrációs nyomást azáltal, hogy a szíriai állampolgárok / a szíriai konfliktus miatt lakóhelyelhagyásra kényszerült személyek EU-ba irányuló veszélyes és irreguláris migrációs áradatát biztonságos és legális beutazási lehetőségek váltanák fel.

               Ezzel kapcsolatban az EU és Törökország között a migráció területén folytatott együttműködés soron következő operatív lépéseiről szóló bizottsági közlemény
                  5
                sürgette az ahhoz szükséges lépések megtételét, hogy a hatályos áttelepítési határozatok alapján tett kötelezettségvállalások bizonyos részét – konkrétan a jelenleg még kiosztatlan 54 000 helyet vagy annak egy részét – átirányítsák az 1:1 arányú rendszerbe. Az egyértelműen nemzetközi védelemre szoruló személyek áttelepítése vagy a befogadásukat lehetővé tevő egyéb legális formák az áthelyezéssel egyenértékűnek tekinthetők. Ugyanez vonatkozik a migránsok tömeges beáramlása által érintett más tagállamokkal vagy harmadik országokkal vállalt szolidaritás bármely formájára is.

               1.2. A szolidaritás egyéb eszközei

               Az áthelyezési rendszerben foglalt kötelezettségek mellett, valamint a globális migrációs válság átfogó kezelése és az azonos mértékben érintett harmadik országokkal való szolidaritás kifejezése érdekében a Bizottság 20 000 nemzetközi védelemre szoruló személy áttelepítését célzó programra tett ajánlást. Az európai letelepítési programról szóló 2015. június 8-i bizottsági ajánlást
                  6
                követően 27 tagállam
                  7
                és a dublini társult államok 2015. július 20-án megállapodtak arról
                  8
               , hogy többoldalú és nemzeti programok révén áttelepítenek az Unión kívülről 22 504 olyan lakóhelyét elhagyni kényszerülő személyt, aki egyértelműen nemzetközi védelemre szorul. Az áttelepítő tagállamok megegyeztek abban, hogy figyelembe veszik, hogy az áttelepítés szempontjából mely régiók – például Észak-Afrika, a Közel-Kelet és Afrika szarvának térsége – élveznek prioritást. Az áttelepítési férőhelyeket a következtetések mellékletében meghatározott kötelezettségvállalásoknak megfelelően osztották el a tagállamok és a dublini társult államok között.

               2015. december 15-én a Bizottság ajánlást fogadott el a Törökországgal közös Önkéntes Humanitárius Befogadási Rendszer létrehozására, azt javasolva, hogy a részt vevő tagállamok fogadjanak be a szíriai konfliktus miatt lakóhelyét elhagyni kényszerülő, nemzetközi védelemre szoruló, és a török hatóságok által 2015. november 29-e előtt regisztrált személyeket. Ez a rendszer az EU és Törökország közötti, 2015. november 29-i közös cselekvési tervben foglalt kölcsönös kötelezettségvállalásokat kísérő intézkedés lenne.

               2. A JAVASLAT JOGI ELEMEI

               2.1. A javaslat összefoglalása

               A jelen módosítás lényege, hogy a tagállamok arra irányuló erőfeszítései, hogy Törökországban tartózkodó szíriaiakat fogadjanak be áttelepítés, humanitárius befogadás, vagy a befogadás egyéb jogszerű módjai révén, beszámíthatók legyenek az (EU) 2015/1601 tanácsi határozat értelmében a területükre áthelyezendő, nemzetközi védelmet kérelmező személyek számába. Az (EU) 2015/1601 tanácsi határozat 4. cikke (1) bekezdésének c) pontjában említett 54 000 kérelmező tekintetében e módosítás lehetővé teszi a tagállamok számára, hogy az áthelyezendő kérelmezők esetükben meghatározott számát csökkentsék azon Törökországban tartózkodó szíriaiak számával, akiket területükre áttelepítés, humanitárius befogadás vagy a befogadás más jogszerű formái révén nemzeti vagy többoldalú, a tagállamok kormányai által a 2015. július 20-i tanácsi ülés keretében elfogadott következtetések szerinti áttelepítési programtól eltérő programok keretében befogadtak. Az (EU) 2015/1601 tanácsi határozatának 10. cikke alkalmazandó, melynek értelmében az ezt a lehetőséget igénybe vevő tagállamok 6 500 EUR összegben részesülnek.

               2.2. Jogalap

                  A javasolt tanácsi határozat jogalapja az Európai Unió működéséről szóló szerződés 78. cikkének (3) bekezdése.

               2.3. Szubszidiaritás

                  Az EUMSZ-nek a szabadságon, a biztonságon és a jog érvényesülésén alapuló térségről szóló V. címe e területeken bizonyos hatáskörökkel ruházza fel az Európai Uniót. E hatásköröket az Európai Unióról szóló szerződés 5. cikkével összhangban kell gyakorolni, vagyis csak akkor és annyiban, amikor és amennyiben a tervezett intézkedés céljait a tagállamok nem tudják kielégítően megvalósítani, így azok a tervezett intézkedés terjedelme vagy hatása miatt az Unió szintjén jobban megvalósíthatók.

                  Ezen a területen az Európai Unió az (EU) 2015/1601 tanácsi határozat hatályba léptetésével gyakorolta az említett hatásköröket. A jelenlegi fellépés lényege annak lehetővé tétele a tagállamok számára, hogy a határozat alapján fennálló kötelezettségeiket részben a más szolidaritási erőfeszítésekben való részvételük által teljesítsék.

               2.4. Arányosság

                  Tekintettel a fent bemutatott jelenlegi menekültügyi válság által előidézett helyzet sürgősségére és súlyosságára, az e javaslatban meghatározott intézkedések nem lépik túl a helyzet hatékony kezeléséhez szükséges mértéket.

               2.5. Az alapvető jogokra gyakorolt hatás

                  A javaslat nem érinti az (EU) 2015/1601 határozat hatálya alá tartozó nemzetközi védelmet kérelmezőknek az Európai Unió Alapjogi Chartájában (a továbbiakban: a Charta) meghatározott alapvető jogait.

                  2.6. Változó geometria

                  A (21. sz.) jegyzőkönyv rendelkezései szerint Írország és az Egyesült Királyság nem vesznek részt e javaslatban, kivéve ha a javaslat benyújtása vagy elfogadása után három hónapon belül csatlakoznak ahhoz.

                  Annak ellenére, hogy Írország csatlakozott az (EU) 2015/1601 határozathoz, a 21. jegyzőkönyv 4a. cikke szerint az előző mondat Írországra is vonatkozik.

                  Tekintve, hogy az Egyesült Királyság még nem csatlakozott az (EU) 2015/1601 határozathoz, az utóbbi jogszabályhoz is csatlakoznia kellene, ha csatlakozni kíván ehhez az intézkedéshez, mivel nem lehet anélkül csatlakozni egy intézkedés módosításához, hogy maga az intézkedés kötelezné az adott tagállamot.

               3.KÖLTSÉGVETÉSI VONZATOK

                  A javaslatnak nincs költségnövelő hatása az EU költségvetésére.

               2016/0089 (NLE)

               Javaslat

               A TANÁCS HATÁROZATA

               a nemzetközi védelem területén Olaszország és Görögország érdekében elfogadott átmeneti intézkedések megállapításáról szóló 2015. szeptember 22-i (EU) 2015/1601 határozat módosításáról

               AZ EURÓPAI UNIÓ TANÁCSA,

               tekintettel az Európai Unió működéséről szóló szerződésre és különösen annak 78. cikke (3) bekezdésére,

               tekintettel az Európai Bizottság javaslatára,

               tekintettel az Európai Parlament véleményére
                  9
               ,

               mivel:

                (1)A Tanács az EUMSZ 78. cikkének (3) bekezdése alapján két határozatot fogadott el a nemzetközi védelem területén Olaszország és Görögország érdekében elfogadott átmeneti intézkedések megállapításáról. Az (EU) 2015/1523 tanácsi határozat
                  10
                értelmében 40 000 nemzetközi védelmet kérelmezőt kell áthelyezni Olaszországból és Görögországból más tagállamokba. Az (EU) 2015/1601 tanácsi határozat
                  11
                értelmében 120 000 nemzetközi védelmet kérelmezőt kell áthelyezni Olaszországból és Görögországból más tagállamokba.

               (2) Az (EU) 2015/1601 határozat 4. cikkének (2) bekezdése szerint 2016. szeptember 26-tól 54 000 kérelmezőt át kell helyezni Olaszországból és Görögországból a többi tagállam területére, kivéve ha – a 4. cikk (3) bekezdésének megfelelően – a Bizottság eddig az időpontig javaslatot tesz arra, hogy csoportosítsák át ezt a létszámot más kedvezményezett tagállamokhoz, amelyek szükséghelyzettel kerülnek szembe az érkező személyek hirtelen beáramlása következtében.

               (3) Az (EU) 2015/1601 határozat 1. cikkének (2) bekezdése úgy rendelkezik, hogy a Bizottság folyamatosan figyelemmel kíséri a harmadik országbeli állampolgároknak a tagállamokba történő tömeges beáramlásával kapcsolatos helyzetet. A Bizottságnak adott esetben javaslatokat kell benyújtania e határozat módosítására vonatkozóan a helyszíni helyzet alakulásának, és annak az áthelyezési mechanizmusra gyakorolt hatásának, valamint a tagállamokra, különösen a leginkább érintett tagállamokra nehezedő nyomás alakulásának figyelembevétele érdekében.

               (4)Az EU állam-, illetve kormányfői március 7-én megállapodtak arról, hogy tevékenységüket a Törökországgal kötendő megállapodással kapcsolatos elvekre alapozzák, többek között arra, hogy minden szíriai állampolgárért cserébe, akit Törökország visszafogad a görög szigetekről – a meglévő kötelezettségvállalások keretei között – Törökországból a tagállamokba telepítenek át egy másik szíriai állampolgárt. Az EU és Törökország között a migráció területén folytatott együttműködés soron következő operatív lépéseiről szóló bizottsági közlemény
                  12
                még részletesebben kifejtette az említett elveket, valamint sürgette az ahhoz szükséges lépések megtételét, hogy a hatályos áttelepítési határozatok alapján tett kötelezettségvállalások bizonyos részét – konkrétan a jelenleg még kiosztatlan 54 000 helyet vagy annak egy részét – átirányítsák az 1:1 arányú rendszerbe.

               (5) Az áttelepítés, a humanitárius befogadás, illetve a Törökországból – nemzeti és többoldalú programok alapján történő – legális befogadás egyéb formái várhatóan olyan módon enyhíthetik a migrációs nyomást azokban a tagállamokban, amelyek (EU) 2015/1601 határozat szerint az áthelyezés kedvezményezettjei, hogy legális és biztonságos lehetőséget biztosítanak az Unióba történő belépésre és visszatartanak a szabálytalan határátlépésektől. Ennélfogva a fent említett 54 000 kérelmező tekintetében figyelembe kell venni a tagállamok abban megnyilvánuló szolidaritási erőfeszítéseit, hogy befogadnak a területükre egyértelműen nemzetközi védelemre szoruló, Törökországban tartózkodó szíriai állampolgárokat. A tagállamok által Törökországból így befogadott személyek számát az említett 54 000 kérelmező vonatkozásában le kell vonni az adott tagállam által az (EU) 2015/1601 határozat alapján áthelyezendő személyek számából.

               (6)A befogadási mechanizmusok közé tartozhat az áttelepítés, a humanitárius befogadás, illetve az egyértelműen nemzetközi védelemre szoruló személyek befogadására vonatkozó egyéb legális formák, mint például a humanitárius célú vízum programok, a magántámogatási projektek, az ösztöndíjprogramok, a munkaerő-mobilitási programok és egyéb lehetőségek.

               (7)E határozat nem érintheti a tagállamok kormányainak a Tanács keretében ülésező képviselői által elfogadott 2015. július 20-i következtetésekbe foglalt áttelepítési program keretében tett tagállami kötelezettségvállalásokat, és nem számítható be az (EU) 2015/1601 szerinti kötelezettségek teljesítésébe. Ezért azok a tagállamok, amelyek úgy döntenek, hogy Törökországban tartózkodó szíriai állampolgárok áttelepítésével teljesítik az (EU) 2015/1601 határozat szerinti kötelezettségeiket, ezen erőfeszítéseket nem számíthatják bele a 2015. július 20-i áttelepítési program alapján vállalt kötelezettségvállalásaik teljesítésébe.

               (8) A helyzet megfelelő figyelemmel kísérése érdekében a tagállamoknak havonta jelentést kell tenniük a Bizottság számára az ezen módosításban biztosított lehetőség alapján a területükre befogadott, Törökországban tartózkodó szíriai állampolgárokról, megjelölve, hogy mely nemzeti vagy többoldalú program alapján, és milyen legális formában került sor a befogadásra.

               (9)Mivel e határozat céljait a tagállamok nem tudják kielégítően megvalósítani, az Unió szintjén azonban az intézkedés terjedelme és hatásai miatt e célok jobban megvalósíthatók, az Unió intézkedéseket hozhat az Európai Unióról szóló szerződés (EUSZ) 5. cikkében foglalt szubszidiaritás elvének megfelelően. Az említett cikkben foglalt arányosság elvének megfelelően ez a határozat nem lépi túl az e célok eléréséhez szükséges mértéket.

               (10)Ez a határozat tiszteletben tartja az alapvető jogokat, és szem előtt tartja az Európai Unió Alapjogi Chartája által elismert elveket.

               (11)Az EUSZ-hez és az EUMSZ-hez csatolt, az Egyesült Királyságnak és Írországnak a szabadságon, a biztonságon és a jog érvényesülésén alapuló térség tekintetében fennálló helyzetéről szóló 21. jegyzőkönyv 1. és 2. cikkével összhangban, az említett jegyzőkönyv 4. cikkének sérelme nélkül, az Egyesült Királyság nem vesz részt ennek a határozatnak az elfogadásában, az rá nézve nem kötelező és nem alkalmazandó.

               (12)Az EUSZ-hez és az EUMSZ-hez csatolt, az Egyesült Királyságnak és Írországnak a szabadságon, a biztonságon és a jog érvényesülésén alapuló térség tekintetében fennálló helyzetéről szóló 21. jegyzőkönyv 1. és 2. cikkével összhangban, az említett jegyzőkönyv 4.  és 4a. cikkének sérelme nélkül, Írország nem vesz részt ennek a határozatnak az elfogadásában, az rá nézve nem kötelező és nem alkalmazandó.

               (13)Az EUSZ-hez és az EUMSZ-hez csatolt, Dánia helyzetéről szóló 22. jegyzőkönyv 1. és 2. cikke értelmében Dánia nem vesz részt ennek a határozatnak az elfogadásában, az rá nézve nem kötelező és nem alkalmazandó.

               (14)A helyzet sürgősségére tekintettel indokolt, hogy ez a határozat az Európai Unió Hivatalos Lapjában való kihirdetését követő napon lépjen hatályba,

               ELFOGADTA EZT A HATÁROZATOT:

               1. cikk

               Az (EU) 2015/1601 határozat 4. cikke a következő (3a) bekezdéssel egészül ki:

                     „(3a) Az (1) bekezdés c) pontjában említett kérelmezők áthelyezése tekintetében, ha a tagállamok Törökországban tartózkodó szíriai állampolgárokat fogadnak be a területükre az egyértelműen nemzetközi védelemre szoruló személyek legális befogadására szolgáló, a tagállamok kormányainak a Tanács keretében ülésező képviselői által elfogadott 2015. július 20-i következtetések tárgyát képező áttelepítési programtól eltérő nemzeti vagy többoldalú programok alapján, akkor ennek megfelelően csökken az érintett tagállam kötelezettsége.

               A 10. cikk értelemszerűen alkalmazandó az áthelyezési kötelezettség csökkenését eredményező valamennyi legális befogadásra.

               A tagállamok havonta jelentést tesznek a Bizottságnak az e bekezdés alkalmazásában legálisan befogadott személyek számáról, megjelölve a befogadás alapjául szolgáló program típusát, valamint az alkalmazott legális befogadási formát.”

                2. cikk
               Hatálybelépés

               Ez a határozat az Európai Unió Hivatalos Lapjában való kihirdetését követő napon lép hatályba.

               Kelt Brüsszelben, -án/-én.

                     a Tanács részéről

                     elnök

                     (1)
                  A Tanács 2015. szeptember 14-i (EU) 2015/1523 határozata a nemzetközi védelem területén Olaszország és Görögország érdekében elfogadott átmeneti intézkedések megállapításáról (HL L 239., 2015.9.15., 146. o.).

                     (2)
                  A Tanács 2015. szeptember 22-i (EU) 2015/1601 határozata a nemzetközi védelem területén Olaszország és Görögország érdekében elfogadott átmeneti intézkedések megállapításáról (HL L 248., 2015.9.24., 80. o.).

                     (3)
                  Az UNHCR szerint a migrációs áramlások folytatódásával egy hónapon belül több mint 100 000 migráns rekedhet Görögországban.

                     (4)
                  COM(2016) 165 final.

                     (5)
                  COM(2016) 166 final.

                     (6)
                  C(2015) 3560 final.

                     (7)
                  Magyarország nem vesz részt.

                     (8)
                  11130/15; „A Tanácsban ülésező tagállamok kormányai képviselőinek a többoldalú és nemzeti programokon keresztül 20 000, nemzetközi védelemre szoruló személy letelepítéséről szóló következtetései”.

                     (9)
                  HL C… , , . .o.

                     (10)
                  A Tanács 2015. szeptember 14-i (EU) 2015/1523 határozata a nemzetközi védelem területén Olaszország és Görögország érdekében elfogadott átmeneti intézkedések megállapításáról (HL L 239., 2015.9.15., 146. o.).

                     (11)

                        A Tanács 2015. szeptember 22-i (EU) 2015/1601 határozata a nemzetközi védelem területén Olaszország és Görögország érdekében elfogadott átmeneti intézkedések megállapításáról (HL L 248., 2015.9.24., 80. o.).

                     (12)
                  COM(2016)166 final.


               EURÓPAI BIZOTTSÁG
            Brüsszel, 2016.5.31.
            COM(2016) 351 final
            2016/0162(NLE)
            Javaslat
            A TANÁCS HATÁROZATA
            az ENSZ Európai Gazdasági Bizottságának releváns bizottságaiban az ENSZ 9., 11., 13., 13-H., 14., 16., 30., 41., 44., 49., 54., 55., 60., 64., 75., 78., 79., 83., 90., 106., 113., 115., 117., 129. és 134. számú előírásának módosításaira irányuló javaslatok, az ENSZ 15. és 16. számú globális műszaki előírásának módosításaira irányuló javaslatok, a fékasszisztens-rendszerről szóló új ENSZ-előírásra, az elektronikus stabilizáló programról szóló új ENSZ-előírásra, az abroncsnyomás-ellenőrző rendszerekről szóló új ENSZ-előírásra és a gumiabroncsok beszereléséről szóló új ENSZ-előírásra irányuló négy javaslat, az ENSZ-nek a két- vagy háromkerekű gépjárművek kibocsátásainak mérési eljárására vonatkozó új globális műszaki előírására irányuló javaslat és az 1998-as globális megállapodás végrehajtásának javítását célzó új, 2. sz. különleges határozatra (S.R.2) irányuló javaslat tekintetében az Európai Unió nevében képviselendő álláspontról

               INDOKOLÁS

               1.A JAVASLAT HÁTTERE

               •A javaslat indokai és céljai

               Az ENSZ Európai Gazdasági Bizottsága (ENSZ EGB) nemzetközi szinten harmonizált követelményeket dolgoz ki, melyek célja, hogy felszámolják az 1958. évi felülvizsgált megállapodásban részes szerződő felek közötti gépjármű-kereskedelem műszaki akadályait, valamint biztosítsák, hogy az ilyen járművek nagyfokú biztonságot nyújtsanak, és óvják a környezetet.

               Az 1997. november 27-i 97/836/EK tanácsi határozat értelmében az Unió csatlakozott az ENSZ Európai Gazdasági Bizottságának a kerekes járművekre és az azokba szerelhető, illetve az azokon használható berendezésekre és tartozékokra vonatkozó egységes műszaki előírások elfogadásáról, valamint az ezen előírások alapján kibocsátott jóváhagyások kölcsönös elismerésének feltételeiről szóló megállapodásához („1958. évi felülvizsgált megállapodás”), továbbá a kerekes járművekről, valamint a kerekes járművekre felszerelhető és/vagy azokon használható berendezésekről és felszerelésekről szóló globális műszaki előírások kidolgozására irányuló megállapodás („párhuzamos megállapodás”) megkötéséről szóló, 2000. január 31-i 2000/125/EK tanácsi határozat értelmében az Unió csatlakozott a párhuzamos megállapodáshoz.

               Az ENSZ EGB keretében működő WP.29 „Járműelőírások Harmonizálása Világfórumot” naptári évente háromszor – márciusban, júniusban és novemberben – rendezik meg. Minden ülésen új ENSZ-előírásokat, illetve a meglévő ENSZ-előírásokat vagy az ENSZ globális műszaki előírásait érintő módosításokat fogadnak el a műszaki fejlődés érdekében. A WP.29 egyes ülései előtt a WP.29 keretében tevékenykedő hat munkacsoport egyike elfogadja ezeket a módosításokat.

               Ezután a WP.29 ülésén határozatképesség esetén sor kerül a végső szavazásra a módosítások, kiegészítések és helyesbítések elfogadásáról, feltéve, hogy a szerződő felek között minősített többség alakul ki. Az EU a WP.29 keretében két megállapodásban (az 1958. évi és az 1998. évi megállapodásban) részes szerződő fél. Minden alkalommal tanácsi határozat, ún. „megahatározat” készül, amely tartalmazza az előírások, módosítások, kiegészítések és helyesbítések listáját, és felhatalmazza a Bizottságot arra, hogy a WP.29 ülésein az Unió nevében szavazzon.

               Ez a tanácsi határozat a WP.29 2016. június 20–24-i ülésén szavazásra kerülő előírásokról, módosításokról, kiegészítésekről és helyesbítésekről szóló szavazáskor képviselendő uniós álláspontot határozza meg.

               •A javaslatnak a szabályozási terület jelenlegi rendelkezéseivel való összhangja

               A javaslat kiegészíti az Unió gépjárműiparra vonatkozó belső piaci politikáját, és teljes mértékben összhangban áll azzal.

               A WP.29 rendszer még inkább összehangolja nemzetközi szinten a járművekre vonatkozó szabványokat. Az 1958. évi megállapodás kulcsszerepet játszik e célkitűzés elérésében, mivel az uniós gyártók annak tudatában alkalmazhatnak egy sor közös típus-jóváhagyási előírást, hogy a szerződő felek a nemzeti jogszabályaiknak megfelelőként fogják elismerni a gyártók termékeit. Ez a rendszer tette lehetővé, hogy a gépjárművek általános biztonságáról szóló 661/2009/EK rendelet több mint 50 uniós irányelvet hatályon kívül helyezzen, és azok helyébe az 1958. évi megállapodás keretében elfogadott vonatkozó előírásokat léptesse.

               A 2007/46/EK irányelv is hasonló megközelítést alkalmazott, amennyiben a tagállamok jóváhagyási rendszereit egy uniós jóváhagyási eljárással váltotta fel, és olyan harmonizált keretrendszert hozott létre, amely közigazgatási rendelkezéseket és általános műszaki előírásokat tartalmaz valamennyi új járműre, valamint azok rendszereire, alkatrészeire és önálló műszaki egységeire vonatkozóan. Az irányelv vagy típus-jóváhagyási követelmény formájában, vagy az uniós jogszabályok alternatívájaként beépítette az ENSZ előírásait az EU típus-jóváhagyási rendszerébe. Az említett irányelv elfogadása óta egyre több ENSZ-előírás épült be az uniós jogszabályokba az EU-típusjóváhagyás keretében.

               •A javaslat egyéb uniós politikákkal való összhangja

               A WP.29 rendszer az Unió versenyképességi politikájához kapcsolódik, amelyre e kezdeményezés kedvező hatással van. A javaslat összhangban áll az uniós közlekedési és energiaügyi szakpolitikákkal is, amelyeket az 1958. évi megállapodás hatálya alá tartozó előírások megszövegezése és elfogadása során kellőképpen figyelembe vettek.

               2.JOGALAP, SZUBSZIDIARITÁS ÉS ARÁNYOSSÁG

               •Jogalap

               E javaslat jogalapja az Európai Unió működéséről szóló szerződésnek a 218. cikke (9) bekezdésével összefüggésben értelmezett 114. cikke.

               •Szubszidiaritás

               Az ENSZ-előírásokra és az ENSZ-előírások módosításaira irányuló javaslatokhoz és a globális műszaki előírások tervezeteihez hasonló nemzetközi jogi eszközök megszavazása – annak érdekében, hogy azok a gépjárművek uniós típus-jóváhagyási rendszerének részévé váljanak – csak uniós szinten lehetséges. Ez nemcsak a belső piac széttagoltságát akadályozza meg, hanem az Unió területén belül egységes egészségvédelmi és biztonsági szabványokat is biztosít. Előnyökkel jár továbbá a méretgazdaságosság terén is: a termékek a teljes uniós piac, sőt a nemzetközi piac számára gyárthatók, mivel nem egyéni igényeknek megfelelően kell őket kialakítani az egyes tagállamok nemzeti típusjóváhagyásának megszerzéséhez.

               A javaslat ezért megfelel a szubszidiaritás elvének.

               •Arányosság

                  E tanácsi határozat feljogosítja a Bizottságot arra, hogy az Unió nevében szavazzon, a 97/836/EK tanácsi határozat 5. cikke (1) bekezdésének megfelelően pedig arányos eszközt jelent az ENSZ EGB-ben a WP.29 ülésének napirendjén javasolt munkadokumentumokra irányuló szavazáson képviselendő egységes uniós álláspont meghatározásához. Ezért e javaslat megfelel az arányosság elvének, mert a belső piac megfelelő működésének biztosítására irányuló célkitűzések teljesítéséhez szükségesnél nagyobb mértékben nem avatkozik be, ugyanakkor nagyfokú közbiztonságot és védelmet garantál.

               •A jogi aktus típusának megválasztása

               Az EUMSZ 218. cikkének (9) bekezdése a nemzetközi megállapodások által létrehozott testületekben képviselendő uniós álláspontok kialakítására tanácsi határozat alkalmazását írja elő.

               3.AZ UTÓLAGOS ÉRTÉKELÉSEK, AZ ÉRDEKELT FELEKKEL FOLYTATOTT KONZULTÁCIÓK ÉS A HATÁSVIZSGÁLATOK EREDMÉNYEI

               •A jelenleg hatályban lévő jogszabályok utólagos értékelése / célravezetőségi vizsgálata

               Tárgytalan.

               •Az érdekelt felekkel folytatott konzultációk

               Tárgytalan.

               •Szakértői vélemények beszerzése és felhasználása

               A javaslat szempontjából nincs szükség külső szakértői véleményre. A javaslatot ugyanakkor a „Műszaki Bizottság – Gépjárművek” elnevezésű bizottság felülvizsgálta.

               •Hatásvizsgálat

               Ez a javaslat nem vethető alá hatásvizsgálatnak, mivel nem jogalkotási jellegű dokumentum és nincs meglévő, illetve lehetséges szakpolitikai alternatívája.

               •Célravezető szabályozás és egyszerűsítés

               A kezdeményezés nincs kihatással az adminisztratív terhekre, mivel az ún. „megahatározathoz” csatolt, a módosításokkal kapcsolatos hivatkozások nem jelentenek új jelentéstételi vagy egyéb közigazgatási kötelezettségeket a vállalatok, köztük a kkv-k számára. Éppen ellenkezőleg, az adminisztratív terhek csökkentése a cél, mivel a világszinten harmonizált követelmények alkalmazása lehetővé teszi a gyártók számára, hogy az 1958. évi megállapodás Unión kívüli szerződő feleinek exportpiacain is benyújthassák a járművek rendszereire és alkotóelemeire vonatkozó jóváhagyási okmányokat.

               A javaslat igen kedvező hatással van a gépjárművek uniós versenyképességére és nemzetközi kereskedelmére. A kereskedelmet érintő nem vámjellegű akadályok felszámolására és az uniós gépjárműipari vállalkozások piacra jutásának lehetővé tételére vagy bővítésére elismerten az a legjobb módszer, ha az Unió kereskedelmi partnerei elismerik a nemzetközileg harmonizált járműelőírásokat.

               •Alapjogok

               A javaslat nem érinti az alapjogok védelmét.

               4.KÖLTSÉGVETÉSI VONZATOK

               A javaslatnak nincsenek költségvetési vonzatai.

               5.EGYÉB ELEMEK

               •Végrehajtási tervek, valamint a nyomon követés, az értékelés és a jelentéstétel szabályai

               Tárgytalan.

               •Magyarázó dokumentumok (irányelvek esetében)

               Tárgytalan.

               •A javaslat egyes rendelkezéseinek részletes magyarázata

               A javaslat meghatározza

               az ENSZ 9., 11., 13., 13-H., 14., 16., 30., 41., 44., 49., 54., 55., 60., 64., 75., 78., 79., 83., 90., 106., 113., 115., 117., 129. és 134. számú előírásának módosításairól;

               az ENSZ 15. és 16. számú globális műszaki előírásának módosításaira irányuló javaslatokról;

               a fékasszisztens-rendszerről szóló új ENSZ-előírásra, az elektronikus stabilizáló programról szóló új ENSZ-előírásra, az abroncsnyomás-ellenőrző rendszerekről szóló új ENSZ-előírásra és a gumiabroncsok beszereléséről szóló új ENSZ-előírásra irányuló négy javaslatról;

               az ENSZ-nek a két- vagy háromkerekű gépjárművek kartergáz- és párolgási kibocsátásainak mérési eljárására vonatkozó új globális műszaki előírására irányuló javaslatról; valamint

               az 1998-as globális megállapodás végrehajtásának javítására vonatkozó új, 2. sz. különleges határozatra (S.R.2) irányuló javaslatról történő szavazás során képviselendő uniós álláspontot.

               2016/0162 (NLE)

               Javaslat

               A TANÁCS HATÁROZATA

               az ENSZ Európai Gazdasági Bizottságának releváns bizottságaiban az ENSZ 9., 11., 13., 13-H., 14., 16., 30., 41., 44., 49., 54., 55., 60., 64., 75., 78., 79., 83., 90., 106., 113., 115., 117., 129. és 134. számú előírásának módosításaira irányuló javaslatok, az ENSZ 15. és 16. számú globális műszaki előírásának módosításaira irányuló javaslatok, a fékasszisztens-rendszerről szóló új ENSZ-előírásra, az elektronikus stabilizáló programról szóló új ENSZ-előírásra, az abroncsnyomás-ellenőrző rendszerekről szóló új ENSZ-előírásra és a gumiabroncsok beszereléséről szóló új ENSZ-előírásra irányuló négy javaslat, az ENSZ-nek a két- vagy háromkerekű gépjárművek kibocsátásainak mérési eljárására vonatkozó új globális műszaki előírására irányuló javaslat és az 1998-as globális megállapodás végrehajtásának javítását célzó új, 2. sz. különleges határozatra (S.R.2) irányuló javaslat tekintetében az Európai Unió nevében képviselendő álláspontról

               AZ EURÓPAI UNIÓ TANÁCSA,

               tekintettel az Európai Unió működéséről szóló szerződésre és különösen annak 114. cikkére, összefüggésben 218. cikke (9) bekezdésével,

               tekintettel a Bizottság javaslatára,

               mivel:

               (1)A 97/836/EK tanácsi határozat
                  1
                értelmében az Unió csatlakozott az ENSZ Európai Gazdasági Bizottságának (ENSZ EGB) a kerekes járművekre és az azokba szerelhető, illetve az azokon használható berendezésekre és tartozékokra vonatkozó egységes műszaki előírások elfogadásáról, valamint az ezen előírások alapján kibocsátott jóváhagyások kölcsönös elismerésének feltételeiről szóló megállapodásához („1958. évi felülvizsgált megállapodás”).

               (2)A 2000/125/EK tanácsi határozat
                  2
                értelmében az Unió csatlakozott a kerekes járművekre, valamint a kerekes járművekre felszerelhető és/vagy azokon használható berendezésekről és felszerelésekről szóló globális műszaki előírások kidolgozására irányuló megállapodáshoz („párhuzamos megállapodás”).

               (3)A 2007/46/EK európai parlamenti és tanácsi irányelv
                  3
                a tagállamok jóváhagyási rendszereit egy uniós jóváhagyási eljárással váltotta fel, és olyan harmonizált keretrendszert hozott létre, amely valamennyi új járműre, valamint azok rendszereire, alkatrészeire és önálló műszaki egységeire vonatkozóan magában foglalja a közigazgatási rendelkezéseket és általános műszaki előírásokat. Az irányelv vagy típus-jóváhagyási követelmény formájában, vagy az uniós jogszabályok alternatívájaként beépítette az ENSZ előírásait az EU típus-jóváhagyási rendszerébe. Az említett irányelv elfogadása óta egyre több ENSZ-előírás épült be az uniós jogszabályokba az EU-típusjóváhagyás keretében.

               (4)A tapasztalatok és a műszaki fejlődés fényében az ENSZ 9., 11., 13., 14., 16., 30., 41., 44., 49., 54., 55., 60., 64., 75., 78., 79., 83., 90., 106., 113., 115., 117., 129. és 134. számú előírása, valamint 15. és 16. számú globális műszaki előírása által érintett egyes elemekkel vagy tulajdonságokkal kapcsolatos követelményeket hozzá kell igazítani a műszaki fejlődéshez.

               (5)Négy új ENSZ-előírás elfogadására van szükség annak érdekében, hogy egységes rendelkezések legyenek érvényben a fékasszisztens-rendszer jóváhagyása, az elektronikus stabilizáló program, az abroncsnyomás-ellenőrző rendszerek és a gumiabroncsok beszerelése tekintetében.

               (6)Új globális műszaki ENSZ-előírás elfogadására van szükség annak érdekében, hogy egységes műszaki rendelkezések legyenek érvényben a két- vagy háromkerekű gépjárművek bizonyos típusú kibocsátásainak mérési eljárására vonatkozóan.

               (7)Az 1998-as globális megállapodás végrehajtásának javítása érdekében egy új, 2. sz. különleges határozat (S.R.2) elfogadására van szükség.

               (8)Ezért meg kell határozni az említett ENSZ-előírások elfogadásával kapcsolatban az Unió nevében az 1958. évi felülvizsgált megállapodás értelmében létrehozott igazgatási bizottságban, valamint a párhuzamos megállapodás értelmében létrehozott végrehajtó bizottságban képviselendő álláspontot,

               ELFOGADTA EZT A HATÁROZATOT:

               1. cikk

               A 2016. június 20–24-i időszakban az 1958. évi felülvizsgált megállapodás értelmében létrehozott igazgatási bizottságban, valamint a párhuzamos megállapodás értelmében létrehozott végrehajtó bizottságban az Unió nevében képviselendő álláspont az, hogy az e határozat mellékletében felsorolt javaslatokat meg kell szavazni.

               2. cikk

               Ez a határozat az elfogadásának napján lép hatályba.

               Kelt Brüsszelben, -án/-én.

                     a Tanács részéről

                     az elnök

                     (1)
                  A Tanács 1997. november 27-i 97/836/EK határozata az Európai Közösségnek az ENSZ Európai Gazdasági Bizottságának a kerekes járművekre és az azokba szerelhető, illetve az azokon használható berendezésekre és tartozékokra vonatkozó egységes műszaki előírások elfogadásáról, valamint az ezen előírások alapján kibocsátott jóváhagyások kölcsönös elismerésének feltételeiről szóló megállapodásához („1958. évi felülvizsgált megállapodás”) való csatlakozásáról (HL L 346., 1997.12.17., 78. o.).

                     (2)
                  A Tanács 2000. január 31-i 2000/125/EK határozata a kerekes járművekről, valamint a kerekes járművekre felszerelhető és/vagy azokon használható berendezésekről és felszerelésekről szóló globális műszaki előírások kidolgozására irányuló megállapodás megkötéséről („párhuzamos megállapodás”) ( HL L 35., 2000.2.10., 12. o.).

                     (3)
                  Az Európai Parlament és a Tanács 2007. szeptember 5-i 2007/46/EK irányelve a gépjárművek és pótkocsijaik, valamint az ilyen járművek rendszereinek, alkatrészeinek és önálló műszaki egységeinek jóváhagyásáról (keretirányelv) (HL L 263., 2007.10.9., 1. o.).

    ---documentbreak---

               EURÓPAI BIZOTTSÁG
            Brüsszel, 2016.5.31.
            COM(2016) 351 final
            MELLÉKLET
            a következőhöz:
            JavaslatA TANÁCS HATÁROZATA
            az ENSZ Európai Gazdasági Bizottságának releváns bizottságaiban az ENSZ 9., 11., 13., 13-H., 14., 16., 30., 41., 44., 49., 54., 55., 60., 64., 75., 78., 79., 83., 90., 106., 113., 115., 117., 129. és 134. számú előírásának módosításaira irányuló javaslatok, az ENSZ 15. és 16. számú globális műszaki előírásának módosításaira irányuló javaslatok, a fékasszisztens-rendszerről szóló új ENSZ-előírásra, az elektronikus stabilizáló programról szóló új ENSZ-előírásra, az abroncsnyomás-ellenőrző rendszerekről szóló új ENSZ-előírásra és a gumiabroncsok beszereléséről szóló új ENSZ-előírásra irányuló négy javaslat, az ENSZ-nek a két- vagy háromkerekű gépjárművek kibocsátásainak mérési eljárására vonatkozó új globális műszaki előírására irányuló javaslat és az 1998-as globális megállapodás végrehajtásának javítását célzó új, 2. sz. különleges határozatra (S.R.2) irányuló javaslat tekintetében az Európai Unió nevében képviselendő álláspontról

               MELLÉKLET

                        Napirendi pont címe

                        Dokumentumszám

                        Javaslat a 9. számú ENSZ-előírás 07. módosítássorozatának 2. kiegészítésére (háromkerekű járművek zajkibocsátása)

                        ECE/TRANS/WP.29/2016/45

                        Javaslat a 11. számú ENSZ-előírás 03. módosítássorozatának 4. kiegészítésére (ajtózárak és ajtórögzítő elemek)

                        ECE/TRANS/WP.29/2016/33

                        Javaslat a 11. számú ENSZ-előírás 04. módosítássorozatának 1. kiegészítésére (ajtózárak és ajtórögzítő elemek)

                        ECE/TRANS/WP.29/2016/34

                        Javaslat a 13. számú ENSZ-előírás 11. módosítássorozatának 14. kiegészítésére (nehéz tehergépjárművek féke)

                        ECE/TRANS/WP.29/2016/49

                        Javaslat a 13-H. számú ENSZ-előírás 01. módosítássorozatára (M1 és N1 kategóriájú járművek fékjei)

                        ECE/TRANS/WP.29/2016/50

                        Javaslat a 14. számú ENSZ-előírás 07. módosítássorozatának 7. kiegészítésére (biztonsági öv, ISOFIX és i-Size rögzítési pontok)

                        ECE/TRANS/WP.29/2016/35

                        Javaslat a 16. számú ENSZ-előírás 06. módosítássorozatának 7. kiegészítésére (biztonsági övek, ISOFIX és i-Size)

                        ECE/TRANS/WP.29/2016/36

                        Javaslat a 30. számú ENSZ-előírás 02. módosítássorozatának 18. kiegészítésére (személygépkocsik és pótkocsijuk gumiabroncsai)

                        ECE/TRANS/WP.29/2016/51

                        Javaslat a 41. számú ENSZ-előírás 04. módosítássorozatának 5. kiegészítésére (motorkerékpárok zajkibocsátása)

                        ECE/TRANS/WP.29/2016/46

                        Javaslat a 44. számú ENSZ-előírás 04. módosítássorozatának 11. kiegészítésére (gyermekbiztonsági rendszerek)

                        ECE/TRANS/WP.29/2016/37

                        Javaslat a 49. számú ENSZ-előírás 05. módosítássorozatának 8. kiegészítésére (kompressziós gyújtású és szikragyújtású motorok (földgáz- és PB-motorok) kibocsátása)

                        ECE/TRANS/WP.29/2016/40

                        Javaslat a 49. számú ENSZ-előírás 06. módosítássorozatának 4. kiegészítésére (kompressziós gyújtású és szikragyújtású motorok (földgáz- és PB-motorok) kibocsátása)

                        ECE/TRANS/WP.29/2016/41

                        Javaslat az 54. számú ENSZ-előírás 01. módosítássorozatának 21. kiegészítésére (haszongépjárművek és pótkocsijuk gumiabroncsai)

                        ECE/TRANS/WP.29/2016/52

                        Javaslat az 55. számú ENSZ-előírás 01. módosítássorozatának 6. kiegészítésére (mechanikus kapcsolószerkezetek)

                        ECE/TRANS/WP.29/2016/53

                        Javaslat a 60. számú ENSZ-előírás 5. kiegészítésére (mopedek és motorkerékpárok vezető által működtetett kezelőszervei)

                        ECE/TRANS/WP.29/2016/27

                        Javaslat a 64. számú ENSZ-előírás új 03. módosítássorozatára (ideiglenes használatra szánt tartalék egység, defekttűrő gumiabroncsok, defekttűrő rendszer és abroncsnyomás-ellenőrző rendszer)

                        ECE/TRANS/WP.29/2016/54

                        Javaslat a 75. számú ENSZ-előírás 16. kiegészítésére (L kategóriájú járművek gumiabroncsai)

                        ECE/TRANS/WP.29/2016/55

                        Javaslat a 78. számú ENSZ-előírás 03. módosítássorozatának 3. kiegészítésére (L kategóriájú járművek féke)

                        ECE/TRANS/WP.29/2016/56

                        és WP.29-169-03

                        Javaslat a 79. számú ENSZ-előírás 01. módosítássorozatának 5. kiegészítésére (kormányberendezés)

                        ECE/TRANS/WP.29/2016/57

                        Javaslat a 83. számú ENSZ-előírás 06. módosítássorozatának 7. kiegészítésére (M1 és N1 kategóriájú járművek kibocsátása)

                        ECE/TRANS/WP.29/2016/42

                        Javaslat a 83. számú ENSZ-előírás 07. módosítássorozatának 3. kiegészítésére (M1 és N1 kategóriájú járművek kibocsátása)

                        ECE/TRANS/WP.29/2016/43

                        Javaslat a 90. számú ENSZ-előírás 02. módosítássorozatának 3. kiegészítésére (csere-fékegységek)

                        ECE/TRANS/WP.29/2016/58

                        Javaslat a 106. számú ENSZ-előírás 14. kiegészítésére (mezőgazdasági járművek gumiabroncsai)

                        ECE/TRANS/WP.29/2016/59

                        Javaslat a 113. számú ENSZ-előírás 01. módosítássorozatának 6. kiegészítésére (szimmetrikus tompított fényt kibocsátó fényszórók)

                        ECE/TRANS/WP.29/2016/74

                        Javaslat a 115. számú ENSZ-előírás eredeti változatának 7. kiegészítésére (utólag beépíthető LPG- és CNG-rendszerek)

                        ECE/TRANS/WP.29/2016/44

                        Javaslat a 117. számú ENSZ-előírás 02. módosítássorozatának 9. kiegészítésére (gumiabroncsok, gördülési ellenállás, gördülési zaj és nedves tapadás)

                        ECE/TRANS/WP.29/2016/60

                        Javaslat a 129. számú ENSZ-előírás 01. módosítássorozatára (megerősített gyermekbiztonsági rendszerek)

                        ECE/TRANS/WP.29/2016/38

                        Javaslat a 134. számú előírás 2. kiegészítésére (hidrogénüzemű és üzemanyagcellás járművek)

                        ECE/TRANS/WP.29/2016/39

                        Javaslat a fékasszisztens-rendszerről szóló új ENSZ-előírásra

                        ECE/TRANS/WP.29/2016/61

                        Javaslat az elektronikus stabilizáló programról szóló új ENSZ-előírásra

                        ECE/TRANS/WP.29/2016/62

                        Javaslat az abroncsnyomás-ellenőrző rendszerekről szóló új ENSZ-előírásra

                        ECE/TRANS/WP.29/2016/63

                        Javaslat a gumiabroncsok beszereléséről szóló új ENSZ-előírásra

                        ECE/TRANS/WP.29/2016/64

                        Javaslat a 15. számú globális műszaki előírás 1. módosítására (a könnyűgépjárművekre vonatkozó, világszinten harmonizált vizsgálati eljárások)

                        ECE/TRANS/WP.29/2016/68

                        Javaslat a 16. számú globális műszaki előírás 1. módosítására (gumiabroncsok)

                        ECE/TRANS/WP.29/2016/70

                        Javaslat egy új, 2. sz. különleges határozatra (S.R.2) – az 1998-as globális megállapodás végrehajtásának javítása

                        ECE/TRANS/WP.29/2016/65

                        Javaslat a belső égésű motorral felszerelt két- vagy háromkerekű gépjárművek kartergáz- és párolgási kibocsátásainak mérési eljárására vonatkozó globális műszaki előírásra

                        ECE/TRANS/WP.29/2016/66


Fontos jogi nyilatkozat

|

52008PC0631

Javaslat: a Tanács határozata a tagállamok által az Európai Fejlesztési Alapba 2009-ben és 2010-ben fizetendő pénzügyi hozzájárulásról  /* COM/2008/0631 végleges */

	[pic] | AZ EURÓPAI KÖZÖSSÉGEK BIZOTTSÁGA |Brüsszel, 10.10.2008COM(2008) 631 véglegesJavaslat:A TANÁCS HATÁROZATAa tagállamok által az Európai Fejlesztési Alapba 2009-ben és 2010-ben fizetendő pénzügyi hozzájárulásról(előterjesztő: a Bizottság)INDOKOLÁSA 10. EFA-ra vonatkozó belső megállapodás és pénzügyi szabályzat új eljárást határoznak meg azon hozzájárulások lehívására, amelyeket a tagállamok az EFA finanszírozására fizetnek be. A pénzügyi szabályzat 157. cikke szerint ez az új eljárás első alkalommal a 2009-es hozzájárulásokra alkalmazandó.A pénzügyi szabályzat 57. cikke (2) bekezdésének megfelelően ez a javaslat a következőket tartalmazza:-  a 2010. évre szóló hozzájárulás éves összegének felső határát,-  a 2009. évre szóló hozzájárulás éves összegét, valamint-  a 2009. évre szóló hozzájárulás első részletének összegét.A pénzügyi szabályzat 57. cikkének (7) bekezdése szerint a fenti összegek tekintetében minden esetben meg kell határozni a Bizottság, illetve az EBB által kezelt összeget.A pénzügyi szabályzat 145. cikke szerint az EBB megküldte a Bizottságnak az általa kezelt eszközök kötelezettségvállalásaira és kifizetéseire vonatkozó frissített becsléseket.A pénzügyi szabályzat 57. cikkének (2) bekezdése szerint a Tanács 2008. november 15-ig határoz e javaslatról, és a tagállamok a hozzájárulás első részletét legkésőbb 2009. január 21-ig befizetik.A pénzügyi szabályzat 58. cikkének (2) bekezdése úgy rendelkezik, hogy a hozzájárulások lehívása során először a korábbi EFA-kra meghatározott összegeket kell felhasználni egymás után. Az e javaslat tárgyát képező lehívások esetében következésképpen a 9. EFA összegeiről van szó.Végül emlékeztetni kell arra, hogy a pénzügyi szabályzat 60. cikkének (1) bekezdése úgy rendelkezik, hogy amennyiben a befizetendő hozzájárulások egy adott részletét határidőre nem fizetik be, az érintett tagállamnak a be nem fizetett összeg után kamatot kell fizetnie a 60. cikkben foglaltaknak megfelelően.Javaslat:A TANÁCS HATÁROZATAa tagállamok által az Európai Fejlesztési Alapba 2009-ben és 2010-ben fizetendő pénzügyi hozzájárulásrólAZ EURÓPAI UNIÓ TANÁCSA,tekintettel az Európai Közösséget létrehozó szerződésre,tekintettel a tagállamok kormányainak a Tanács keretében ülésező képviselői között, az afrikai, a karibi és a csendes-óceáni államok (a továbbiakban AKCS-országok), valamint az Európai Közösség és tagállamai között Cotonou-ban (Benin) 2000. június 23-án aláírt partnerségi megállapodás pénzügyi jegyzőkönyve értelmében a közösségi támogatás finanszírozásáról és kezeléséről és az EK-Szerződés negyedik részének hatálya alá tartozó tengerentúli országok és területek számára nyújtandó pénzügyi támogatás elosztásáról létrejött belső megállapodásra[1], és különösen annak 10. cikke (1) bekezdésére,tekintettel a tagállamok kormányainak a Tanács keretében ülésező képviselői között az AKCS–EK partnerségi megállapodással összhangban a 2008–2013 közötti időszakra vonatkozó többéves pénzügyi keret értelmében nyújtandó közösségi támogatás finanszírozásáról és az EK-Szerződés negyedik részének hatálya alá tartozó tengerentúli országok és területek számára nyújtandó pénzügyi támogatás elosztásáról szóló belső megállapodásra[2], és különösen annak 7. cikkére,tekintettel a 10. Európai Fejlesztési Alapra alkalmazandó 2008. február 18-i pénzügyi szabályzatra[3] (a továbbiakban: a 10. EFA-ra alkalmazandó pénzügyi szabályzat), és különösen annak 57. cikkére és 58. cikke (2) bekezdésére,tekintettel a Bizottság javaslatára[4],mivel:(1) A 10. EFA-ra alkalmazandó pénzügyi szabályzat 58. cikkének (2) bekezdése úgy rendelkezik, hogy a hozzájárulások lehívása során először a korábbi EFA-kra meghatározott összegeket kell felhasználni. Következésképpen a 9. EFA belső megállapodása 10. cikkének (1) bekezdése szerint pénzeszközöket kell lehívni a 9. EFA-ból.(2) Ugyanakkor a 10. EFA-ra alkalmazandó pénzügyi szabályzat 157. cikke úgy rendelkezik, hogy az 57–61. cikkében rögzített eljárás első alkalommal a 2009. pénzügyi évre alkalmazandó. Ezen eljárás szerint a Bizottság 2008. október 15-ig javaslatot tesz a) a 2010. évre szóló hozzájárulások éves összegének felső határára, b) a 2009. évre szóló hozzájárulások éves összegére, valamint c) a 2009. évre szóló hozzájárulások első részletének összegére. A Tanács 2008. november 15-ig határoz e javaslatról, és a tagállamok a 2009. pénzügyi évre szóló hozzájárulás első részletét legkésőbb 2009. január 21-ig befizetik.(3) A 10. EFA-ra alkalmazandó pénzügyi szabályzat 145. cikkének első albekezdése szerint az Európai Beruházási Bank megküldte a Bizottságnak az általa kezelt eszközök kötelezettségvállalásaira és kifizetéseire vonatkozó frissített előrejelzéseket,ELFOGADTA EZT A HATÁROZATOT:1. cikkA 2010. évre szóló hozzájárulások éves összegének felső határa 3 500 000 000 EUR a Bizottság esetében, és 280 000 000 EUR az Európai Beruházási Bank esetében.2. cikkA 2009. évre szóló hozzájárulások éves összege 3 300 000 000 EUR a Bizottság esetében, és 200 000 000 EUR az Európai Beruházási Bank esetében.3. cikkA tagállamok által a 2009. évre szóló hozzájárulások első részleteként a Bizottságnak és az Európai Beruházási Banknak fizetendő összegeket a mellékletben található táblázat tartalmazza.4. cikkEzt a határozatot elfogadásának napjától kell alkalmazni.5. cikkEnnek a határozatnak a 9. EFA-hoz hozzájáruló tagállamok a címzettjei.Kelt Brüsszelben,a Tanács részérőlaz elnökMELLÉKLET2009. évre szóló hozzájárulások első részlete (euróban)Tagállam | az Európai Beruházási Bank részére | a Bizottság részére |NÉMETORSZÁG | 16.352.000 | 408.800.000 |BELGIUM | 2.744.000 | 68.600.000 |DÁNIA | 1.498.000 | 37.450.000 |SPANYOLORSZÁG | 4.088.000 | 102.200.000 |FRANCIAORSZÁG | 17.010.000 | 425.250.000 |GÖRÖGORSZÁG | 875.000 | 21.875.000 |ÍRORSZÁG | 434.000 | 10.850.000 |OLASZORSZÁG | 8.778.000 | 219.450.000 |LUXEMBURG | 203.000 | 5.075.000 |HOLLANDIA | 3.654.000 | 91.350.000 |PORTUGÁLIA | 679.000 | 16.975.000 |EGYESÜLT KIRÁLYSÁG | 8.883.000 | 222.075.000 |AUSZTRIA | 1.855.000 | 46.375.000 |FINNORSZÁG | 1.036.000 | 25.900.000 |SVÉDORSZÁG | 1.911.000 | 47.775.000 |ÖSSZESEN | 70.000.000 | 1.750.000.000 |[1] HL L 317., 2000.12.15., 355. o.[2] HL L 247., 2006.9.9., 32. o.[3] HL L 78., 2008.3.19., 1. o.[4] HL C […]., [ …]., […]. o.


               EURÓPAI BIZOTTSÁG
            Brüsszel, 2017.6.14.
            COM(2017) 296 final
            2017/0126(NLE)
            Javaslat
            A TANÁCS HATÁROZATA
            a tagállamok által az Európai Fejlesztési Alapba fizetendő, a 2017. évi második részletet is magában foglaló pénzügyi hozzájárulásról

               INDOKOLÁS

               1.A JAVASLAT HÁTTERE

               •A javaslat indokai és céljai

                  A javaslat a tagállamok által 2017-ben az Európai Fejlesztési Alapba (EFA) fizetendő pénzügyi hozzájárulás második részletéről szóló tanácsi határozattervezetre vonatkozik.

                  A 11. EFA-t és a többi még nyitva lévő EFA-forrást (például a 8., a 9. és a 10. EFA) a következő szabályok szerint kezelik:

                  Az egyrészről az afrikai, karibi és csendes-óceáni államok csoportjának tagjai, másrészről az Európai Közösség és tagállamai közötti jelenlegi partnerségi megállapodás (a továbbiakban: AKCS–EU partnerségi megállapodás) legutóbb módosított változata
                     1
                  ;

                  Belső megállapodás az Európai Unió tagállamai kormányainak a Tanács keretében ülésező képviselői között az AKCS–EU partnerségi megállapodással összhangban a 2014–2020 közötti időtartamra szóló többéves pénzügyi keret értelmében nyújtandó európai uniós támogatás finanszírozásáról, valamint az Európai Unió működéséről szóló szerződés negyedik részének hatálya alá tartozó tengerentúli országok és területek számára nyújtandó pénzügyi támogatás elosztásáról
                     2
                   (a továbbiakban: a 11. EFA-ra vonatkozó belső megállapodás);

                  A Tanács (EU) 2015/323 rendelete a 11. Európai Fejlesztési Alapra alkalmazandó pénzügyi szabályzatról
                     3
                   (a továbbiakban: a 11. EFA-ra alkalmazandó pénzügyi szabályzat).

                  A fent említett dokumentumok a tagállamoknak az EFA-költségvetés pénzügyi támogatására irányuló, többéves kötelezettségvállalásait tartalmazzák. A 11. EFA-ra alkalmazandó pénzügyi szabályzat arról rendelkezik, hogy a tagállamoknak előre meghatározott pénzügyi kötelezettségvállalások alapján rendszeresen hozzá kell járulniuk az EFA költségvetéséhez. A rendszeres hozzájárulásokra technikai jellegű tanácsi határozatok útján kerül sor, melyek a korábban eldöntött pénzügyi hozzájárulásokat hajtják végre.

                  Ezért az indokolás bizonyos fejezetei nem alkalmazandók a rendszeres hozzájárulás-lehívásokra, mint például ez.

               •Összhang a szabályozási terület jelenlegi rendelkezéseivel

                  Lásd az 1. pontot. A javaslat indokai és céljai

               •Összhang az Unió egyéb szakpolitikáival

                  Lásd az 1. pontot. A javaslat indokai és céljai

               2.JOGALAP, SZUBSZIDIARITÁS ÉS ARÁNYOSSÁG

               •Jogalap

                  A 11. EFA-ra alkalmazandó pénzügyi szabályzat 21. cikkének (7) bekezdése szerint a fenti összegek tekintetében minden esetben külön meg kell határozni az Európai Bizottság, illetve az Európai Beruházási Bank (a továbbiakban: EBB) által kezelt összeget.

                  Az EBB a 11. EFA-ra alkalmazandó pénzügyi szabályzat 52. cikkével összhangban megküldte az Európai Bizottságnak az általa kezelt eszközök keretében tett kötelezettségvállalásora és kifizetésekre vonatkozó aktualizált becsléseket.

                  A 11. EFA-ra alkalmazandó pénzügyi szabályzat 22. cikkének (1) bekezdése szerint a hozzájárulások lehívása során először a korábbi EFA-k rendelkezésre álló összegeit kell felhasználni egymás után. Így az e javaslatban szereplő lehívások az EBB esetében a 10. EFA, az Európai Bizottság esetében pedig a 10. EFA és a 11. EFA összegeire vonatkoznak.

                  A 11. EFA-ra alkalmazandó pénzügyi szabályzat 21. cikkének (3) bekezdése szerint a Tanács legkésőbb 21 naptári nappal az Európai Unió nevében eljáró Európai Bizottság javaslatának előterjesztését követően határoz erről a javaslatról.

                  A 11. EFA-ra alkalmazandó pénzügyi szabályzat 23. cikkének (1) bekezdése úgy rendelkezik, hogy amennyiben a befizetendő hozzájárulások egy adott részletét határidőre nem fizetik be, az érintett tagállamnak a be nem fizetett összeg után kamatot kell fizetnie; a kamat fizetésére vonatkozó rendelkezéseket ugyanaz a cikk részletezi.

               •Szubszidiaritás (nem kizárólagos hatáskör esetén)

                  Lásd az 1. pontot. A javaslat indokai és céljai

               •Arányosság

                  Lásd az 1. pontot. A javaslat indokai és céljai

               •A jogi aktus típusának megválasztása

                  Lásd az 1. pontot. A javaslat indokai és céljai

               3.AZ UTÓLAGOS ÉRTÉKELÉSEK, AZ ÉRDEKELT FELEKKEL FOLYTATOTT KONZULTÁCIÓK ÉS A HATÁSVIZSGÁLATOK EREDMÉNYEI

               •A jelenleg hatályban lévő jogszabályok utólagos értékelése / célravezetőségi vizsgálata

                  Nem releváns

               •Konzultációk az érdekelt felekkel

                  Nem releváns

               •Szakértői vélemények összegyűjtése és felhasználása

                  Nem releváns

               •Hatásvizsgálat

                  Nem releváns

               •Célravezető szabályozás és egyszerűsítés

                  Nem releváns

               •Alapjogok

                  Nem releváns

               4.KÖLTSÉGVETÉSI VONZATOK

                  Lásd az 1. pontot. A javaslat indokai és céljai

               5.EGYÉB ELEMEK

               •Végrehajtási tervek, valamint a nyomon követés, az értékelés és a jelentéstétel szabályai

                  Nem releváns

               •Magyarázó dokumentumok (irányelvek esetén)

                  Nem releváns

               •A javaslat egyes rendelkezéseinek részletes magyarázata

                  E konkrét hozzájárulás-lehívásban a következőkre vonatkozó javaslatok szerepelnek:

                  – a 8. és 9. EFA visszavont kötelezettségvállalásai 200 millió EUR-s összegének visszatérítése, valamint

                  – a tagállamok felhívása arra, hogy tegyék meg a megfelelő fizetési kiigazításokat annak érdekében, hogy megtörténjen a visszatérítés az egyes tagállamok számára a fenti összegekhez való hozzájárulásuk arányában.

                  Az Európai Bizottság javaslata a tagállamok által a Coreper keretében 2016 májusában, az Afrikai Békekeret feltöltéséről szóló határozat
                     4
                   keretében elért vonatkozó politikai megállapodást követi nyomon.

               2017/0126 (NLE)

               Javaslat

               A TANÁCS HATÁROZATA

               a tagállamok által az Európai Fejlesztési Alapba fizetendő, a 2017. évi második részletet is magában foglaló pénzügyi hozzájárulásról

               AZ EURÓPAI UNIÓ TANÁCSA,

               tekintettel az Európai Unióról szóló szerződésre és az Európai Unió működéséről szóló szerződésre,

               tekintettel az Európai Unió tagállamai kormányainak a Tanács keretében ülésező képviselői között az AKCS–EU partnerségi megállapodással összhangban a 2014–2020 közötti időtartamra szóló többéves pénzügyi keret értelmében nyújtandó európai uniós támogatás finanszírozásáról, valamint az Európai Unió működéséről szóló szerződés negyedik részének hatálya alá tartozó tengerentúli országok és területek számára nyújtandó pénzügyi támogatás elosztásáról szóló belső megállapodásra
                  5
                (a továbbiakban: belső megállapodás) és különösen annak 7. cikkére,

               tekintettel a 11. Európai Fejlesztési Alapra alkalmazandó pénzügyi szabályzatról szóló, 2015. március 2-i (EU) 2015/323 tanácsi rendeletre
                  6
                (a továbbiakban: a 11. EFA-ra alkalmazandó pénzügyi szabályzat) és különösen annak 21. cikke (3) és (4) bekezdésére,

               tekintettel az Európai Bizottság javaslatára,

               mivel:

               (1)A 11. EFA-ra alkalmazandó pénzügyi szabályzat 21–24. cikkében meghatározott eljárás alapján az Európai Bizottság 2017. június 15-ig javaslatot terjeszt elő, amelyben feltünteti a) a 2017. évre vonatkozó hozzájárulás második részletének összegét, valamint b) a 2017. évre vonatkozó hozzájárulásnak a felülvizsgált éves összegét, amennyiben az összeg eltér a tényleges igényektől.

               (2)Az Európai Beruházási Bank a 11. EFA-ra alkalmazandó pénzügyi szabályzat 52. cikkével összhangban 2017. április 6-án megküldte az Európai Bizottságnak az általa kezelt eszközök keretében tett kötelezettségvállalásokra és kifizetésekre vonatkozó aktualizált becsléseket.

               (3)A 11. EFA-ra alkalmazandó pénzügyi szabályzat 22. cikkének (1) bekezdése úgy rendelkezik, hogy a hozzájárulások lehívása során először a korábbi EFA-kra meghatározott összegeket kell felhasználni. Következésképpen a 10. és a 11. EFA-ból kell pénzeszközöket lehívni.

               (4)Az (EU) 2016/2026 határozattal
                  7
                a Tanács a Bizottság javaslata alapján 2016. november 11-én határozatot fogadott el, amely a 2017. évi tagállami EFA-hozzájárulások éves összegének felső határát a Bizottság esetében 3 850 000 000 EUR-ban, az Európai Beruházási Bank esetében pedig 150 000 000 EUR-ban állapította meg.

               (5)Az (EU) 2016/1337 határozattal
                  8
                a Tanács 2016. augusztus 2-án elfogadta a 10. Európai Fejlesztési Alap projektjeiből visszavont pénzeszközöknek az Afrikai Békekeret 2016–2018 közötti időszakra való feltöltése céljára történő kiosztását. A tagállamok a Coreper keretében jutottak a szükségszerűen következő politikai megállapodásra, mely szerint a 8. és a 9. EFA-ból visszatérítenek összesen 200 millió EUR értékű visszavont összeget, és a tagállamok megteszik a kifizetések vonatkozó kiigazítását annak érdekében, hogy minden egyes tagállam a kérdéses összegekhez tett hozzájárulásának arányában megkapja e visszatérítést. A kifizetések kiigazítása a 2017. évi harmadik hozzájárulási felhívás és/vagy a 2018. évi első hozzájárulási felhívás alkalmával lesz esedékes,

               ELFOGADTA EZT A HATÁROZATOT:

               1. cikk

               Az e határozat mellékletében található táblázat tartalmazza az Európai Fejlesztési Alaphoz történő, 2017. évre szóló hozzájárulások második részleteként az Európai Bizottságnak és az Európai Beruházási Banknak a tagállamok által fizetendő egyes összegeket.

               2. cikk

               A tagállamok hozzájárulásainak a 8. és 9. EFA-ra vonatkozó belső megállapodás 1. cikke (2) bekezdésének a) pontja szerinti összegeit megfelelően, a 8. és 9. Európai Fejlesztési Alapból (a továbbiakban: EFA) visszavont összesen 200 000 000 EUR összeggel csökkentik. Az egyes tagállamok preferenciáinak megfelelően a pénzügyi kiigazítást a 2017. évi harmadik részlet és/vagy a 2018. évi első részlet befizetése alkalmával kell végrehajtani.

               3. cikk

               Ez a határozat az Európai Unió Hivatalos Lapjában való kihirdetésének napján lép hatályba.

               4. cikk

               Ennek a határozatnak a tagállamok a címzettjei.

               Kelt Brüsszelben, -án/-én.

                     a Tanács részéről

                     az elnök

                     (1)
                  HL L 317., 2000.12.15., 3. o.

                     (2)
                  HL L 210., 2013.8.6., 1. o.

                     (3)
                  HL L 58., 2015.3.3., 17. o.

                     (4)
                  A Tanács (EU) 2016/1337 határozata (2016. augusztus 2.) a tizedik Európai Fejlesztési Alap projektjeiből visszavont pénzeszközöknek az Afrikai Békekeret feltöltése céljára történő kiosztásáról.

                     (5)
                  HL L 210., 2013.8.6., 1. o.

                     (6)
                  HL L 58., 2015.3.3., 17. o.

                     (7)
                  HL L 313., 2016.11.19., 25. o.

                     (8)
                  HL L 212., 2016.8.5., 107. o.

    ---documentbreak---

               EURÓPAI BIZOTTSÁG
            Brüsszel, 2017.6.14.
            COM(2017) 296 final
            MELLÉKLET
            a következőhöz:
            JavaslatA TANÁCS HATÁROZATA
            a tagállamok által az Európai Fejlesztési Alapba fizetendő, a 2017. évi második részletet is magában foglaló pénzügyi hozzájárulásról

               MELLÉKLET

                        TAGÁLLAMOK

                        10. EFA-ra vonatkozó kulcs (%)

                        11. EFA-ra vonatkozó kulcs (%)

                        A 2017. évi második részlet

                        Összesen

                        Bizottság

                        Bizottság

                        Bizottság

                        EBB

                        10. EFA

                        11. EFA

                        Összesen

                        10. EFA

                        BELGIUM

                        3,53

                        3,24927

                        2 586 394,39

                        39 859 803,57

                        42 446 197,96

                        1 765 000,00

                        44 211 197,96

                        BULGÁRIA

                        0,14

                        0,21853

                        102 576,55

                        2 680 775,34

                        2 783 351,88

                        70 000,00

                        2 853 351,88

                        CSEH KÖZTÁRSASÁG

                        0,51

                        0,79745

                        373 671,71

                        9 782 566,65

                        10 156 238,37

                        255 000,00

                        10 411 238,37

                        DÁNIA

                        2,00

                        1,98045

                        1 465 379,26

                        24 294 794,82

                        25 760 174,08

                        1 000 000,00

                        26 760 174,08

                        NÉMETORSZÁG

                        20,50

                        20,5798

                        15 020 137,42

                        252 458 793,95

                        267 478 931,37

                        10 250 000,00

                        277 728 931,37

                        ÉSZTORSZÁG

                        0,05

                        0,08635

                        36 634,48

                        1 059 282,25

                        1 095 916,73

                        25 000,00

                        1 120 916,73

                        ÍRORSZÁG

                        0,91

                        0,94006

                        666 747,56

                        11 532 007,79

                        12 198 755,35

                        455 000,00

                        12 653 755,35

                        GÖRÖGORSZÁG

                        1,47

                        1,50735

                        1 077 053,76

                        18 491 130,29

                        19 568 184,04

                        735 000,00

                        20 303 184,04

                        SPANYOLORSZÁG

                        7,85

                        7,93248

                        5 751 613,60

                        97 310 194,16

                        103 061 807,76

                        3 925 000,00

                        106 986 807,76

                        FRANCIAORSZÁG

                        19,55

                        17,81269

                        14 324 082,27

                        218 513 796,75

                        232 837 879,02

                        9 775 000,00

                        242 612 879,02

                        HORVÁTORSZÁG

                        0,00

                        0,22518

                        0,00

                        2 762 352,95

                        2 762 352,95

                        0,00

                        2 762 352,95

                        OLASZORSZÁG

                        12,86

                        12,53009

                        9 422 388,64

                        153 710 502,99

                        163 132 891,64

                        6 430 000,00

                        169 562 891,64

                        CIPRUS

                        0,09

                        0,11162

                        65 942,07

                        1 369 277,18

                        1 435 219,25

                        45 000,00

                        1 480 219,25

                        LETTORSZÁG

                        0,07

                        0,11612

                        51 288,27

                        1 424 480,08

                        1 475 768,35

                        35 000,00

                        1 510 768,35

                        LITVÁNIA

                        0,12

                        0,18077

                        87 922,76

                        2 217 561,70

                        2 305 484,45

                        60 000,00

                        2 365 484,45

                        LUXEMBURG

                        0,27

                        0,25509

                        197 826,20

                        3 129 268,20

                        3 327 094,40

                        135 000,00

                        3 462 094,40

                        MAGYARORSZÁG

                        0,55

                        0,61456

                        402 979,30

                        7 538 998,26

                        7 941 977,56

                        275 000,00

                        8 216 977,56

                        MÁLTA

                        0,03

                        0,03801

                        21 980,69

                        466 280,47

                        488 261,16

                        15 000,00

                        503 261,16

                        HOLLANDIA

                        4,85

                        4,77678

                        3 553 544,71

                        58 598 242,83

                        62 151 787,53

                        2 425 000,00

                        64 576 787,53

                        AUSZTRIA

                        2,41

                        2,39757

                        1 765 782,01

                        29 411 735,32

                        31 177 517,33

                        1 205 000,00

                        32 382 517,33

                        LENGYELORSZÁG

                        1,30

                        2,00734

                        952 496,52

                        24 624 662,80

                        25 577 159,32

                        650 000,00

                        26 227 159,32

                        PORTUGÁLIA

                        1,15

                        1,19679

                        842 593,07

                        14 681 394,38

                        15 523 987,45

                        575 000,00

                        16 098 987,45

                        ROMÁNIA

                        0,37

                        0,71815

                        271 095,16

                        8 809 768,94

                        9 080 864,11

                        185 000,00

                        9 265 864,11

                        SZLOVÉNIA

                        0,18

                        0,22452

                        131 884,13

                        2 754 256,52

                        2 886 140,66

                        90 000,00

                        2 976 140,66

                        SZLOVÁKIA

                        0,21

                        0,37616

                        153 864,82

                        4 614 471,47

                        4 768 336,29

                        105 000,00

                        4 873 336,29

                        FINNORSZÁG

                        1,47

                        1,50909

                        1 077 053,76

                        18 512 475,41

                        19 589 529,16

                        735 000,00

                        20 324 529,16

                        SVÉDORSZÁG

                        2,74

                        2,93911

                        2 007 569,59

                        36 054 974,58

                        38 062 544,17

                        1 370 000,00

                        39 432 544,17

                        EGYESÜLT KIRÁLYSÁG

                        14,82

                        14,67862

                        10 858 460,32

                        180 067 187,34

                        190 925 647,66

                        7 410 000,00

                        198 335 647,66

                        EU-28 ÖSSZESEN

                        100,00

                        100,00

                        73 268 963,00

                        1 226 731 037,00

                        1 300 000 000,00

                        50 000 000,00

                        1 350 000 000,00